Telstar

Telstar estas la nomo kaj marko de serio de usonaj kaj kanadaj komunikaj satelitoj. Telstar 1 estis lanĉita la 10-an de julio 1962, en kunlaboro inter AT&T, la plej granda telekomunika kompanio en Usono, kaj NASA, federacia agentejo respondeca pri kosmo kaj aeronaŭtiko. La celo estis esplori kaj demonstri la eblecojn de sendado de informoj per satelito. Eblis elsendi televidajn elsendojn trans Atlantikon por la unua fojo. Telstar 2 sekvis apenaŭ jaron poste.Poste, satelitoj de pluraj kompanioj estis lanĉitaj sub ĉi tiu marko.

Pli frue, Usono lanĉis sateliton kun pli simplaj sistemoj, SCORE, en 1958, sed Sovetunio lanĉis Sputnik 1 eĉ pli frue en 1957. 

Verŝajne la plej avangarda instaco de la model estas Telstar 19V.

 Priskribo 
dekstra|eta|200x200ra|Modelo de la satelito Telstar 1 en muzeo
eta|177 ft. longa kornantenno ĉe satelita terstacio de AT&T en Andover, Majno, konstruita por komuniki kun Telstar
La unua satelito, "Telstar 1", estis posedata de AT&T kaj estis parto de komuna entrepreno inter Bell Labs, NASA, la Brita Poŝtoficejo kaj France Telecom. La satelito estis konstruita de Bell Labs kaj lanĉita de NASA la 10-an de julio 1962. Ĝi estis la unua private financita lanĉo. Ses terstacioj estis konstruitaj por ricevi la datumojn en Usono, Britio, Francio, Germanio, Kanado kaj Italio. La satelito estis metita en elipsan orbiton, do ĝi estis disponebla por sendi datumojn super la Atlantika Oceano dum 30 minutoj ĉiujn 2,5 horojn. Ĉar la signalo de la satelito estis malforta, grandaj antenoj estis bezonataj.  La unua eksperimenta televida bildo estis elsendita la 11-an de julio 1962. La 23-an de julio, programo estis elsendita, kiu povus esti ricevita en Eŭropo per la sistemo Eurovision (ne temas pri Eŭrovido!) kaj en Nordameriko per la televidretoj lNBC, CBS, ABC kaj CBC.  Tiun vesperon, satelito estis uzata por la unua telefona konversacio, Lyndon Johnson parolis kun oficulo de AT&T.  La 25-an de oktobro 1962, eksperimento pri datentransigo estis efektivigita inter komputiloj en Usono kaj Francio. Jaron poste, dua satelito, "Telstar 2", estis lanĉita. La sukceso de ĉi tiuj satelitoj malfermis la vojon por la lanĉo de aliaj komunikaj satelitoj kaj la integrado de ĉi tiu nova teknologio en la komunikan sistemon. Video: A Day in History. Telstar Brings World Closer, 1962/07/12 (1962). Universal Newsreel. 1962. Alirita la 20an de februaro 2012.

Satelitlanĉoj sub la nomo Telstar daŭris eĉ post la disfalo de AT&T kaj estis funkciigitaj de la kanada kompanio Telesat.

La satelitoj "Telstar 10" kaj "Telstar 18" estas poziciigitaj por elsendi elsendojn en la orientazia regiono kaj estis transdonitaj al la proprieto de ĉina kompanio.

 Referencoj 

 Vidu ankaŭ 

 Telstar 12

 Eksteraj ligiloj 

 Walter Cronkite pri la unua elsendo uzanta Telstar de la 23-an de julio 2002, epizodo de All Things Considered (Ĉiuj Aferoj Konsideritaj)

 Poŝtmarkoj kaj kovertoj rilatitaj al Telstar, la 1-a la 24a de junio 2018, ĉe la Usona Nacia Poŝta Muzeo
 paĝo de la oficiala provizanto por Telstar 11N de IMS
Kategorio:Artefaritaj satelitoj